Fernando Sebastián Aguilar

Fernando Sebastián Aguilar, C.M.F. (født 14. desember 1929 i Calatayud i Spania, død 24. januar 2019 i Málaga) var en spansk ordens geistlig og katolsk erkebiskop av Pamplona y Tudela, utnevnt til kardinal som pensjonist.

Liv og virke

Prest
Fernando Sebastián Aguilar var medlem av claretianerne, en misjonskongregasjon, siden 1945,  og ble ordinert til prest den 28. juni 1953. Etter først å ha vært professor i teologi ved seminarer innen egen  orden, hadde han fra 1967 samme stilling ved Det pavelige universitet i Salamanca. I 1970 ble Sebastián Aguilar dekan ved dets teologiske fakultet, og så rektor ved universitetet fra 1971 til 1979.

Biskop av León
Den 22. august 1979 ble han utnevnt til biskop av León av pave Johannes Paul II. Erkebiskopen av Madrid, kardinal Vicente Enrique y Tarancón, bispeviet ham den 29. september samme år. Den 28. juli 1983 trakk han seg fra dette. 

Han innehadde så oppgaven som generalsekretær for bispekonferansen til juni 1988. Senere var han visepresident for samme i tre valgperioder frem til februar 2005.

Koadjutor-erkebiskop av Granada
Han ble koadjutor-erkebiskop av Granada den 8. april 1988.

Erkebiskop av Pamplona y Tudela
Pave Johannes Paul II utnevnte ham til erkebiskop av Pamplona y Tudela den 26. mars 1993. 

Fra 1993 til 1999 og igjen fra 2002 til 2005 var han visepresident for Den spanske bispekonferanse. Fra 2003 til 2004 var han under bispevakans også apostolisk administrator for Calahorra y La Calzada-Logroño.

Den 31. juli 2007 innvilget pave Benedikt XVI erkebiskop Aguilars aldersbetingede avskjedssøknad,  han var da over 77 år gammel.

Kardinal
I det høytidelige konsistorium den 22. februar 2014 tok pave Frans ham inn i kardinalskollegiet som kardinalprest med tittelkirken Sant'Angela Merici.

Han tilbrakte sin pensjonisttilværelse i Málaga siden 2007, og der var han involvert i teologisk undervisning og ga retretter.

I januar 2014 uttalte Aguilar at homoseksuelle mennesker kunne kureres og sammenlignet homofili med sykdommer som krever behandling, for eksempel mot høyt blodtrykk. Påtalemyndigheten i Malaga startet en kriminell etterforskning av «oppfordring til hat basert på seksuell legning» etter at LHBT-foreningen Colegas sendte inn en klage mot Aguilar og bystyret i Malaga enstemmig distansert seg fra den 84-årige erkebiskopens uttalelse.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Erkebiskop Federico Tedeschini (1873-1959) *1921
 Biskop Manuel Moll y Salord (1897-1972) *1937
 Kardinal Vicente Enrique y Tarancón (1907-1994) *1946
 Kardinal Fernando Sebastián Aguilar, C.M.F (1929-2019) *1979

Referanser 

Spanske medlemmer av katolske ordener
Claretianere
Spanske katolske biskoper
Spanske kardinaler
Personer fra provinsen Zaragoza
Linjen Rebiba